OpenLLM-France/wikimedia huggingface dataset:
# Kloarek Kreac’h-Mikel

Oberennoù damheñvel pe handelvoù all zo ivez, gwelout Cloarec Creac’h-Mikêl.
| ◄ Ar Vestrez Glorus | Kloarek Kreac’h-Mikel | War bont an Naoned ► |
* Gwechall, pa oan bihan, er ger, e ti ma zad,
* Gwechall, pa oan bihan, er ger, e ti ma zad,
* ’Oen kaset d’ar golach,
* ’Wit bean disket mad,
* ’Oen kaset d’ar golach,
* ’Wit bean disket mad.
TRADUCTION. — Autrefois, quand j’étais petit, à la maison, chez mon père, (bis) — Je fus envoyé au collège pour être bien instruit (bis).
Chanté par Marie-Jeanne le Bail, Port-Blanc.
* Pa oan bihan, bihanik,
* O tradira, tradira !
* Pa oan bihan, bihanik,
* Er ger, e ti ma zad.
TRADUCTION. — Quand j’étais petit, tout petit, — O tradira, tradira ! — Quand j’étais petit, tout petit, — A la maison, chez mon père…
Communiqué par M. F. Vallée.
# Kloaregig ar Stank

Oberennoù damheñvel pe handelvoù all zo ivez, gwelout Cloaregic ar stanc.
| ◄ Mab ar bourew | Kloaregig ar Stank | Fransoizig ha Pierig ► |
* Me a zo eur c’hloaregig yaouank,
* ’Meus savet ma zi war vord ar stank,
* ’Meus savet ma zi war vord ar stank,
* Evel an hini eur c’hivijer.
TRADUCTION. — Je suis un jeune clerc, — J’ai élevé ma maison sur le bord de l’étang (bis), — Comme celle d’un tanneur.
Chanté par Marie-Louise Calas, Trégonneau Phono Y. le Moal.
* Pa oan em c’hambr e studio,
* Me gleve merc’hed e kano,
* Me gleve merc’hed e kano.
TRADUCTION. — Lorsque j’étais dans ma chambre, à étudier, — J’entendais les filles chanter (bis).
Noté par M. l’abbé Besco, Sainte-Tréphine. Communiqué par M. F. Vallée.
# Kousk Mabig Jezuz

* Mantel an noz war ar maeziou don
* A zo ledet,
* Mouez ar c’hleier dre-oll a ziston :
* Hon Zalver a zo ganet…
* ’N eur c’hraou disto, hep tan na kavel
* D’e gorfig noaz,
* Dindan alan sklasus an avel
* Mab Doue a gren, siouaz !
* DISKAN :
* Mabig Jezuz, kousk dibreder ;
* Ar gouanv ’zo garo…
* Met ’n o c’halon grouezus ha tener
* Bugale Breiz da dommo !
* Jozef d’an douar a zo stouet
* ’Tal an êlig,
* Ha da luskellat he Mab karet
* Mari a gan eur zonig,
* Sonig tener, leun a hirvoudou
* Hag a beden,
* A varv prestik war he muzellou
* Evel un huanaden…
* DISKAN :
* Mabig Jezuz, kousk dibreder :
* Da vamm ’skuilh daero…
* Met, da luskellat da hun tener,
* Bugale Breiz a gano !
* Ouz da c’hedal, o krouadurig sakr,
* Te ’wel, hep mar,
* Pechou treitour eur roue fallakr
* Ha kroaz ar mene Kalvar !
* Klevet a rez youc’hadeg skrijus
* An dud dife
* A glask diframm diganit, Jezuz,
* Kalonou da vugale !
* DISKAN :
* Mabig Jezuz, kousk dibreder !
* Evel o zado
* Kentoc’h evit nac’h Jezuz, o Zalver,
* Bugale Breiz a varvo !
Koulmig Arvor.
# Kousk an tad

| ◄ Gwreg ar pesketer | Kousk an tad | Klemmou ar Barz koz ► |
D’an Aotro Lostec, kure Zant-Servez.
* Eur bugelig bihan ’n e zav ouz troad ar gwele
* Elec’h oa korf e dad maro ha, siouaz, yen,
* Digant e vammig paour en glac’har, a c’houlenne :
* — O mam, lar d’in perak ma zad kez na gomz ken ?
* Ar vam, en eur ouela, a laras d’he c’hrouadur :
* — Ro peuc’h, ma êl bihan, da dad a zo kousket,
* Deus war galon da vam, chom aze didrouz ha fur,
* Chom da c’hortoz ma vo da dadig dihunet…
* An de warlec’h ar vam, daerou en he daoulagad,
* Eur bugel eus he dorn, a heuilhe d’ar vered
* Korf an hini oe bet eviti eur pried mad,
* Korf an hini a oe falc’het kreiz e vec’hed…
* Ar bugel, re dener, vit anveout ar glac’har,
* A lavare d’e vam gant eur vouezig karet :
* — Na ouelez ket, o mam, me da vugelig da gar,
* Ha me a roïo peuc’h tra vo ma zad kousket !
* Pa oe ’barz ar be dôn diskennet ar c’horf maro,
* Goude ma oe an holl dud tec’het ac’hane,
* An êl digant e vam a choullas ’n eur skuilh daero :
* — Mam, mam, lar d’in, ma zad a chomo pell aze ?
* Ar vam dezan laras gant eur vouez leun a anken :
* — Da dad, ma bugelig, zo aze o kousket…
* Evidout, krouadur, ar vered a zo gwall yen,
* Deus ganin-me d’ar ger ac’han vo dihunet !
* An tad vit ar bugel chome re bell da gousket,
* Ha pell, en gwirione, e pade e hunvre ;
* Eun de an êlig paour, war e ven-be gourvezet,
* Gant eur vouez truezuz d’ezan a lavare :
* — O ma zad, ma zad kez, chilaou ’ta mouez da vabig,
* Poent braz eo d’it dihun ha dont c’hoaz d’am gwelet ;
* Oh ! deus ganin d’ar ger, deus da welet ma mammig,
* Zav alese breman, awalc’h e teus kousket !
* Kaer hen doa ar bugel pedi, pedi kalonek,
* E dadig kez maro na re van ’bed outan,
* Neuze e tistankas da ouela dourek, dourek,
* P’en em gav e vam da frealzi anezan :
* — Ro peuc’h, ma bugelig, da dad a zo gant Doue,
* Biken ken war ar bed na deuïo d’ez kwelet ;
* Ped evitan, bez fur, ma c’halli monet eun de
* Gantan d’ar Baradoz elec’h eo dihunet !
* Aboue en e bater ar bugel, mintin ha noz,
* A bed evit e dad hag a dalc’h sonj outan,
* Hag en eur hunvreal, kousket en e wele kloz,
* E wel an devez kaer m’en em gavo gantan…
* Eno vo evurus ebarz kreiz al levenez,
* Eno e dad karet na vezo ken kousket…
* Eno e vevo pell eus poan, trubuilhou, enkrez,
* Er Baradoz an holl a vezo dihunet !!
# Kousket fonabl

Oberennoù damheñvel pe handelvoù all zo ivez, gwelout Kouskit buan, ma bugelig.
| ◄ Er vugulez | Kousket fonabl | Hou mam ► |
| 1 Kousket fonabl me hroedurig, ha mé me sônnou d’oh ken e zei d’er gêr hou mamig de rein hou lomig t’oh. Toutouig, toutouig, toutouig lonla, toutouig. 2 Hou mam e zou oit d’er pardon De bardon Sant Kado, Me gannou d’oh ur brau a zon, Kein e vou deit endro. 3 Eit hou koarn é on mé chomet, Hou koarn d’oh er blei-noz, En hou kavellig kampennet El ur liorig-kloz. 4 Cherret fonabl hou teulagat, Hag un’ El guen e zei Epad an noz d’hou tuchennat. Ha d’hon koarn d’oh er blei. | 1 Kouskit dillo, va bugelig, ha me a gano deoc’h ken e teui d’ar ger ho mammig, da rei ho lommig deoc’h. Toutouig, toutouig, toutouig lonla, toutouig. 2 Ho mamm a zo aet d’ar pardon, Da bardon Sant Kado, Me gano d’eoo’h eur vrao a zon, Ken e vo deut en dro. 3 Me a zo chomet d’ho tiouall. Diouz dent hirr ar bleiz noz, En ho kavellig kempennet, Vel eul liorzig kloz. 4 Serrit dillo ho taoulagad, Hag eun el a zeuio, Epad an noz d’ho luskellat, Da gas ar bleiz en dro. |
J. Le Bayon.
# Kouskit buan, ma bugelig

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Couskit prount va bugelic, gant Yann-Vari Abgrall er Revue des Traditions Populaires, 1887
* Sonic cawel (Couskit buhan, ma bugelic), gant Fañch an Uhel e Soniou Breiz-Izel, 1890
* Sonig Kawel (1), gant Maurice Duhamel e Kanaouennou Breiz-Izel, 1913
* Kousket fonabl, gant Job ar Bayon e Sonenneu Kenstrivadeg Koulmig Arvor, 1926
# Kovezion Erwanig

Seiz vla, beo e lagad ha distagell e deod. Erwanig a zo eur pôtr seder ha sart evel pemp gwenneg.
— Sort-se rei eur maout ! a lavar e dad awechou, en eur lakat e zorn war lein e benn. Hag e vamm a bretant an eus dija kement a skiant hag eun den bras !…
Erwanig eta a zo deut en oad da vont da govesât. Bemnoz, e fin e bater, — pehini a deu gantan distag, fôt ket laret, — ar vamm a lar hag a adlar, a zesk hag a zispleg e gentel d’he fôtr.
— Klevet a rez, bez gant da jeu, diwall da vean azenoc’h evit ar re-all, ha lar da draou tout d’an O. person. Intentet a teus ?
— Ya, mamm.
Hag Erwan a rudel sonjou en e benn : « Pesort giziou ? Mont da govesât ? Lavaret tout ar stal ?… Ze n’eo ket farsal eo !… »
N’eus forz, red eo mont. Digoueet an de, ar vamm a deu d’hen ambroug beteg an iliz ha, pa deu e dro, a ren anean da dal ar gador hag a vout ar paourkez Erwan en toul du.
Heman a chom batet eur pennad… Frotan a ra e zaoulagad ha ’n em lakat a ra da zellet endro d’ean.
Mes petra ? E-unan eman, ’m eus aon ? Pelec’h eta ’man an Otrou person ?
Erwan a dro hag a distro, a zav war ar skaon vihan, a lak e viz en toullou koat… Ya… ya… N’eus ket da laret, e-unan eman !
— Bôn avat ! eme ar pôtr ; n’eman ket er gêr hirie just awalc’h !… Mamm deus choazet eun de fall. Petra d’ober ? Ah ! sell, emean, ar poltred-man, marteze, a zo o terc’hel e blas.
Hag Erwan d’an daoulin. War eun hanaladen, e tispleg e gont d’an imaj stag ouz ar voger ha neuze, sin ar groaz ’n e gerc’hen ha kuit…
— Hê ! hê ! ma bugel, eme an O. person, o tigeri ar strap war an tôl, pelec’h ec’h ez ?… Gortoz, gortoz !…
— ’C’hanta, eme Erwan, divouzan a refet ? Ha fe, gwaz evidoc’h, êt eo ma fratik gant an all !… Me ne oan ket deut aman da chom.
— N’ouvean ket petra lavarez. Allo, prim d’an daoulin, ha grêz sin ar groaz.
— Mes, pa lavaran d’ac’h ez on prest !…
Ha setu jeu etre Erwan hag an O. person. ’Benn ar fin, heman a deuas a-benn, evelkent, da lakat ar pôtr da intent rêzon, hag ar govizion a grogas.
— Mat, ma bugel, neuze teus ket sonj a van ebet ken ?
— Nan… ha koulskoude… pa larin ar wirione, eun dra bennak am eus c’hoaz, mes ze, avat, na glevfet ket !
— Penôs ?… Eo laouen, ma mab bihan, lavar d’in tout…
— Na dalv ket d’ac’h chipotal !… Biken den na ouio an dra-ze… zur end-eün !
— Allo, allo, sell pesort kôjou ! Gôut awalc’h a rez eo red ’n em dizam ervad a-benn plijout d’an Otrou Doue. Ha den na glevo an dra-ze nemetan.
— Nan, nan, C’houi gont awalc’h, mes c’houi larfe marteze ?…
— Me ? Rin ket laouen, evelkent !
— Zur ?
— Nan zur.
— Mat, chilaouet neuze eta : Me ’m eus… ya, mes touet d’in na larfet ket !
— M’ hen tou… bez dinec’h !
— Mat, me ’m eus kavet eun neiz moualc’h e korn ar bern fagod, e park ar Flouren ; pevar u a zo ebarz, mes, ’n han Doue, serret ho keno, rak mar klevfe Pipi ha Jobig…
                                                 Koulmig Arvor.
# Kousk soudard Breiz-Izel

| ◄ Son kleier Sant Martin (Montroulez) | Kousk soudard Breiz-Izel | Gwerz ar Plac’hig kollet er Gêr vraz ► |
* E-kreiz da yaouankiz falc’het gant ar Maro,
* Rôet ganid da vuhe vid ar Vro,
* Kousk, kousk, potr Breiz, soudard dispar,
* Gra da ziskuiz en es kwele douar ;
* Kousk, soudardig Breiz-Izel,
* Luskellet gant mouez spontus ar brezel !
* Gouelet a vo dourek duze pa ’n em gavo
* Gant ar re goz kelou kri da varo.
* Kousk, kousk, potr Breiz........
* Goude seiz miz hanter a drubuilh hag a boan,
* Te zo koueet kalonek ha dizoan....
* Koueet fas d’ar Voched, vit diskouez d’ar re-all
* Penôz e varv eur Breizad vit Bro-c’hall....
* Douar zantel ar Frans a ziwall da viken
* Bugelig Breiz lac’het vid e zifenn....
* Kroaz enor ar brezel a luc’h war e c’hourre
* Gant bleuniou fresk hag eur bodig lore....
* Hag an emgann euzus a lac’h bemde tud all,
* Avel ar stourm a dremen ’n eur yudal....
* Kousk, kousk, potr Breiz, soudard dispar,
* Gra da ziskuiz en es kwele douar ;
* Kousk, soudardig Breiz-Izel,
* Luskellet gant mouez spontus ar brezel !
* Met eun devez da zont vo klêvet war da ve
* Lapoused Frans gant sonigou neve :
* Kousk, kousk, potr Breiz, soudard dispar,
* Gra da ziskuiz en es kwele douar ;
* Kousk, soudardig Breiz-Izel,
* Luskellet gant mouez ar Frans divarvel ;
* Mouez an Trec’h vo klevet o sevel ’us d’ar Vro,
* Brall ar c’hleier o kana tro-war-dro....
* Forz soudarded d’ar gêr a zistroio laouen,
* Te ’gousko don ’n eur gwele pri-melen....
* Biken gouzout na ri, hader dizanveet,
* Blaz ar froez aour gant da wad goneet....
* Met eur frealz vo d’id, e-kreiz noz an ankoua,
* Klevout ar Frans o tridal gant ar joa....
* Kousk, kousk.... mouez ar Frans divarvel !
* Ha, ma teu pell duhont daou zén koz reuzeudik
* Da zizec’ha gant ar c’heuz d’o mabig,
* Kousk, kousk, potr Breiz, soudard dispar,
* Gra da ziskuiz en es kwele douar ;
* Kousk, soudardig Breiz-Izel,
* Er Baradoz e kavfont o bugel.
# Kovesion

| Kovesion | Annaik ► |
* Al leor-man ’m euz skrivet ’balamour oar ar be
* Evid ar re varo ve skrivet in pace ;
* Hag hen ’m euz skrivet c’hoaz, evel ar re doaniet
* Gant koun d’ho flijadur enn amzer dremenet ;
* Hep kounnar na gwad ru em liou ’m euz skivet c’hoaz,
* Gand daero ha keun stard d’am iaouankiz, siouaz !
* Nag hirvoudi na rann na goulenn nep true :
* Dre ma ioul on gwallet, ha dre ioul vad Doue.
* ’Vel eur fubuen noz, devet he diou-eskel
* Ouz ar golo rousin, a goue er fornigel,
* Re dost am boa gwelet eur steredennig gaer
* ’Kreiz ar bruk, ’n aod Arvor, pa oann me c’hoaz er ger :
* Lagad glâz, bleo melen evel zoul er parko,
* Plac’h vrao oa Annaik ha rouanez ar vro ;
* Dirag ho rouanez ’vel ra ar zujedi,
* Me zo ’n em daoulinet evuruz dirag hi,
* Ann hini ar c’hoanta hag ar muia karet,
* Evit karantezuz , allaz ! na larann ket.
* Klevet em euz penoz a virer da viken
* Demeuz eunn dousik-koant ar c’hoanta c’hoarzaden,
* Eur choarzaden lirzin lec’h ar walen eured,
* Ar garante pa a kuit arog ar gened :
* N’ouzonn pe on chomet henvel ouz Annaik
* Gand he zello kaonvuz ha fezuz eunn tammik ;
* ’Vel ar pesked er mor ’bari ma c’halon eleiz
* Eo chomet ann evor out-hi hag ouz ma Breiz.
* Eur pec’hed marteze bea bet ken euruz
* Ha vo ret d’in ober eur binijen poaniuz :
* N’euz forz, gant ma breudeur kristen ’n ho fedenno
* Ma goulennfout ’vid-on ar c’heun d’am fec’hejo ;
* Ha Doue d’am miro : n’am euz glac’har ebed ;
* Ha ma digorfe c’hoaz ar baradoz kollet,
* Evel ar gwisien gwir evid ho rouanez
* Vijenn c’hoaz daoulinet dirag Annaik kez.
# Telen en arvor

| ◄ En Ihuern | Telen en arvor | Chonjeu ur Vam ► |
* Arvor, aghênt bro er barzet,
* Allas ! mui n’hi doé barz erbet !
* En æstik, d’en amzér nehué,
* Peb plai, ér hoèdeu a ganné.
* — Ah ! kan attàu, kan douç æstik !
* Er barzèd mui ne sannant grik !
* — De galan-gouyan, en audeu
* A hudé ghet en houlenneu.
* — Sco er herrêg, sco, mor attàu,
* É voéh mui barz erbet ne sàu !
* — Beta bremen, mem broïk beur,
* Sonnein a ré te delen eur.
* Tud fal en dès taulet ér mor,
* A dameu, telen en Arvor,
* Ha degasset ou dès un al,
* Un delen pri ag er vro gal.
* — Te zillad dû, mem bro, kemér,
* Ar-n-ous deit-é er goal-amzér !
* — Merhuel a ra er brehonek,
* Allas ! lahet dré er gallek !
* — Un dén youank a dremeiné,
* Hag é galon lan a dristé,
* A dremeiné étal er mor,
* Én ur ouilein ar é Arvor !
* — Kavein a ra (na péh boneur !)
* Telen Arvor, en delen eur !
* — Eit séhein hun dareu, un Æl
* A dennas en delen santel,
* Hi zennas ag en houlenneu,
* Hi groas abéh ghet hé zameu !
* — Dén youank, petra a hrei-té
* Ghet ha delen, ha garanté ?
* — É galon ghet joé a feutas ;
* Ag é galon é keméras,
* É keméras mar-a-nerhen
* Hag ou stagas ar en delen.
* — Sonnein a ra : ni vo prepet,
* Prepet Bretonnèd, tud kalet !
* — En dassonn a rescond : prepet,
* Prepet é vehemb Bretonned !
* — Sonnein a ra : er brehonek,
* Attàu, mem bro, vo te bredek !
* — Tro-ha-tro ur voéh vras a sàu :
* Er brehonek attàu, attàu ! -
* — Ean a son : Drest en ol vadeu,
* Kâramb er Hrist, Doué hun tadeu.
* — Ur voéh a sàu, èl boéh er mor
* Er Hrist attàu, Doué en Arvor !
# Telenn Remengol

Karantez ha glac’har.
Er-maez eus an daolenn :
# Telenn Remengol (Gwerz)

| ◄ Da ene va mamm vad | Telenn Remengol | D’ann Itroun Varia Remengol  ► |
Ne oann c’hoaz nemet eur bugel,
Me gare va bro Breiz-Izel ;
Me gare va bro Breiz-Izel,
Bro ar feiz hag ann dud zantel.
Gant va mamm, eunn deiz da zao-heol,
Me ieaz da bardoun Remengol ;
Me ieaz da bardoun Remengol
Da bedi Gwerc’hez Remed-holl.
Mont a reamp dre goad ar Rannou,
Pa gleviz huanadennou ;
Klevet a riz enn eunn dervenn,
O son truezuz eunn delenn ;
Ha dre ma sone ann delenn,
E sao diraz-oun eur skeudenn,
Skeudenn wenn-kann sant Gwenole,
A gomz evel-hen ouz-in-me :   « Setu telenn aour Remengol,
» Dilezet aman gant ann holl ;
» War ann delenn-ma Kaourintin,
» Gralon, Herve, Efflam, Trifin,   » Gwenole, Primel ha Gweneal,
» Barzed Breiz, enn amzer gwechall,
» D’ar Werc’hez a gane gwersiou,
» Ha da sent Breiz meuleudiou.
» Barz, kemer telenn Remengol,
» Son gant-hi ha lavar d’ann holl,
» Lavar ar burzudou zo bet
» E Breiz, enn amzer dremenet. »   Rak-tal e nijaz ar skeudenn,
Ha me da zon gant ann delenn.
Landevennek am euz kanet,
Bro ar zent hag ar rouaned,
Mene-Hom, mor Douarnenez,
Ker Is hag ar brinsez Ahez,
Iliz-veur Gemper ha Krozon,
Ann Eskop Gwenn, den a galon.
Hag ann daelou em daoulagad,
Kanet ’m euz Rosdren ha Bulat ;
Gwerc’hez ’nn Esperanz, sant Briek,
Am euz me kanet kalonek ;
Itron Wir-Zikour enn Gwengam
Am euz meulet a neve-flamm ;
Ha daoulinet enn he iliz,
’M euz hi pedet evit Breiz.
Karet em euz a-greiz kalon,
Feiz Breiz-Izel, feiz-koz Gralon,
Ar zent hag ann dud kalonek,
Ha flemmet ar re divezek.
Ho karet, meulet m’euz dreist holl,
Gwerc’hez sakr, Itron Remengol ;
E-c’harz ho treid, gant va fedenn,
Me laka brema va zelenn.
Dont a rai c’hoaz tud kalonek,
Da zon gant-hi e brezonek,
Da zon gant-hi toniou santel,
’nn enor Patronez Breiz-Izel.
Va bleo gwenn lavar d’in brema,
E tosta va heur diveza ;
Gwerc’hez, c’houi a dolo evez
War bez ho Parz, ho pugel kez !
Ra vo meulet dre ar bed holl,
Hoc’h hano, Gwerc’hez Remengol !
Gwerc’hez vad, Itron Remengol,
Miret oc’h Breiz da vont da goll !
Mamm ann dud paour, klanv, ankeniet,
Mamm ar Barzed, ar Vretoned,
Kasit ac’hanomp d’ann envou,
Da veuli Jezuz, hon Aotrou !
Jezuz, mestr ann env, ann douar,
Zo maro war mene Kalvar ;
Jezuz, Doue ar Vretoned,
E Breiz c’houi vo Doue bepred.
# Testamant Nevez Hon Aotrou hag Hor Zalver Jesus-Christ, 1897

PAJEN
# Telen Remengol (ton)

| ◄ Da ene ma mamm | Telen Remengol | Gwerz ann escob gwenn ► |
N°2.
# Tenner Mouded Yun Elez

| ◄ An trouc’her gouzer e menez Arre | Tenner Mouded Yun Elez | Fanch an Tachaouer ► |
D’an Aotrou Joncour, skeudenner.
* Da viz mae, mintin mad, en e veg eur c’hornig,
* Ha dindan e gazell peurvuia eur balig,
* Alïes diarc’hen, e kerz war-zu ar yun
* E-lec’h ma vez kavet bep devez eus ar zun
* En eun toull kailharek, kuzet beteg e choug :
* A-wechou ne weler nag e benn nag e c’houg.
* Eun dro, en eur zistrei a vale e Forc’hen,
* Anavezet e Breiz en abeg d’e dorgen,
* E c’hoantais klevet gant eun tenner brudet
* E petra e sonje en e boullig moudet :
* « — Me a vefe eurus m’em befe mignoniez.
* « Perag eta ez oun gwelet fall alïes.
* « Kemeret ’vit eun teuz, eur morian, eun touseg,
* « Gwall-gaset gant e-leiz, gant meur a vabouseg,
* « Beteg da eur va fred, pa zebran va zamm kreun,
* « War vord va zoull mouded pe e penn eur feunteun ?
* « En eur vro paour e koad, pet hebdoun, er goan,
* « A varvfe gant ar riou, ne boazfe ket o c’hoan ?
* « Me a garfe beva e-touêz ar-re-all,
* « Vel eun den a zoare ha nann eun aneval…
* « Breman n’em eus, siouaz !
* « Met dispriz, eur wech c’hoaz,
* « Ha ’vit kompagnunez ar sparfilli treitour
* « O plava misterius, pe evel eur barnour
* « Ar gerc’heiz dianket oc’h ehan war eun troad ;
* « O yudal en oabl briz eul lapouz divroad…
* « ’Vel-se, pa gouez an noz war gribenn ar mein glas,
* « ’Tilezan va labour evit mont d’an hent bras ;
* « Ha bep gwech ’n eur bellât gant mall diouz Yun Elez,
* « ’N em gavan dizammet ha leun a levenez ;
* « Drant, va fenn a zavan ; c’huitellat ’ran d’ar bed,
* « Kana a ran d’an nenv, mousc’hoarzin d’ar stered ! »
# Salud da Remengol (ton)

| ◄ Ann itroun Varia Remengol hag he felerined | Salud da Remengol | Kantig ann Itroun-Varia-Remengol ► |
N°19.
Kenavo ’ta, Remengol, kenavo da viken,
Kenaro, Gwerc’hez Vari, c’houi p’hini a garenn ;
Kenavo, Pelerined , kenavo, tud ma bro,
Kenavo er Baradoz, kenavo, kenavo!!!…
# Sant-Juluan (An Uhel)

Oberennoù damheñvel pe handelvoù all zo ivez, gwelout Sant-Juluan.
| ◄ Ar c’hemener hag ar c’horred | Sant-Juluan | Ar bugel koar (gwes kenta) ► |
Juluan ’zo un den vaillant,
A ligne nobl ha puisant,
Ez ia un de, hep lakad mar,
Da draon ar c’hoad da chaseal.
 En traon ar c’hoad pa arruaz,
Ul loenik rouz a rankontraz,
Ul loenik rouz, pewar zroad-gwenn,
Ha daou gorn zavet war he benn.
 — Juluan, lares-te d’in-me,
Ewit petra am c’heuilles-te ?
Ewit petra am c’heuilles-te,
Mar n’eo ewit kaout ma buhe ?
 Mar am lazes te a lazo
Da dad ha da vamm war un dro ;
Te lazo da vamm ha da dad,
Ho daou, er memeuz gwelead ! —
 — Me gouitafe kentoc’h ma bro
Ewit ma teufenn d’ho lazo ;
Kouitad ma bro ha ma c’hartier,
Mont da di ’r prinz da zervijer ! —
Ur prinz a oa hag hen karre,
Evel unan he vugale,
Hag ar prinz-ze hen dimezaz
D’un dimezell euz un ti braz.
 Gouarner ’n he di laket a oe,
Ha kabitenn war he arme…… Neuze tad ha mamm Juluan,
Pell-zo en hirvoud hag en poan,
 Skuiz-braz dre ar vro o vale,
O klask klewet euz he zoare,
En toull ar porz pa arrujont, Un itron-gaer a zaludjont.
 — Daou denik koz ha deread,
Pe-lec’h oc’h bet ken divezad ! — O klask ur mab hon euz kollet, Ha Juluan ez eo hanwet. —
— Deportet ho taou, deut en ti,
Ganin-me a lojfet fete ;
Ma friet n’ema ket er ger,
Et eo en un tammik afer. —
 Pa doa roët d’he da goania,
Ho lak’ ’n ur gwele ar gwella…… Juluan pa ’z arru ar ger,
A oa tentet gant Lusufer ;
 Roët d’ez-han d’ gredi parfet
Ez oa ur pez-fall he bried.
Bars en he gambr pa antreaz,
Daou den ’n he wele a welaz :
 Hag hen o kommer he gleze, Ho lazan ho daou ’n he wele.
War ar pave pa ziskennaz,
He bried paour a rankontraz :
 — Ma fried paour, d’in-me laret,
Piou en ho kwele ’c’h euz laket ?
Piou en ho kwele ’c’h euz laket,
Me ’sonje oa c’hui ’m boa lazet ? —
 — Ho tad hag ho mamm, Juluan,
Pell-zo en hirvoud hag en poan,
Skuiz-braz dre ar vro o vale,
O klask klewet euz ho toare. —
 — Itron Varia ar Folgoat ! Al loen hen doa d’in laret mad,
E lazjenn ma mamm ha ma zad,
Ho daou er memeuz gwelead !
 Dalet breman ann alc’houeou,
Ha taolet ewez ar madou ;
Me ia brema d’ rivier Jourdenn,
D’ober d’am zorfed pinijenn. —
 — Ma fried paour antreit enn ti,
Ma lakafomp ho interri ;
Lec’h m’ iel’ unan, iefomp hon daou,
Evel ma ’z omp gwir briejou ! —
Dastumet war lez forest Koat-ann-noz.
# Salud, Breiziz !

| Salud, Breiziz ! | Gwir Vretoned ► |
* Salud, Breiziz, gant karantez !
* D’an holl yec’hed ha levenez !
* Diskan :
* Salud, Breiziz !
* D’an holl yec’hed ha levenez !
* Dirazoc’h e ledimp tenzor,
* Tenzor hep par Soniou Arvor
* Soniou Leon, ha re Wened,
* Kerne, Treger hag an Naoned.
* Re Vreiz-Uhel, ha Breiz-Izel,
* Holl o c’hanimp a vouez uhel.
* Re an Arvor, re an Argoad,
* Didostaït, eta, tud vat !
* Diwar unan eus kanaouennou « Eun eured e
* Bro-Wened ».
# Salud, ô Mari, mam tinér

| ◄ Én-oh hur honfianç | Salud, ô Mari, mam tinér | Ni hou salud, stiren er mor ► |
* Salud, ô Mari, Mam tinér,
* Hur mam avel Mam hur Salvér,
* Hui e zou boquet er parqueu,
* Boquet lys en devalenneu.
* Avel el lys é creis en drein,
* Hou cùélét e hrér é splannein,
* É peb amzér glan ha divlam ;
* Drest er merhéd deit a Adam.
* Conceuet hemb couciadur,
* É peb amzér guet pligeadur,
* Doué e scùillas ar-n-oh græceu,
* Hou colas a zonæzoneu.
* Ean e gassas d’oh un Arhæl,
* Ha dré hræç er Sperèd-Santel,
* Hui e zouguas Salvér er bed
* Hemb ne hanàuéh a brièd.
* Hemb ne hoès collet hou cùerhtèd,
* Deit de vout Mam Salvér er bed ;
* Hui e hoès épad hou puhé
* Groeit é peb tra é volanté.
* Hui e zou bet lan a hræceu,
* Er scùir ag en ol vertuyeu ;
* Ha sàuet-oh hinihue en dé
* Drest en dud, er Sænt, en Ælé.
* Tanhoueit enta en eurustèd,
* Mam de Vab Doué Salvér er bed,
* Merh câret en Tad éternel
* Ha prièd er Sperèd-Santel.
* Ha neoah a hou ranteleah,
* Cheleuet, Mam a vadeleah,
* Boéh queih bugalé forbannet,
* Dré béhéd Èv déshéritet.
* Hui-é hun doustér ha buhé,
* Hag hun espéranç arlerh Doué ;
* Ag en devalen a zareu,
* Ni e gass d’oh hur pedenneu.
* Étal hou Mab én é balés,
* Hui e zou hun avocadès,
* Lausquet hou selleu a druhé
* De gouéh ar hou queih pugalé.
* Hag arlerh hur forbannereah,
* Én nean, ô Mam a vadeleah,
* Discoeit d’emb-ni hou mab Jesus,
* Er fréh a hou Corv précius.
* J. G.